Berit Lindholm

**Berit Maria Lindholm**, opprinnelig **Jonsson**, (født 18. oktober 1934 i Stockholm, død 12. august 2023 i Stockholm) var en svensk operasangerinne (dramatisk sopran). Hun sang høydramatiske partier i London, Moskva, New York, Stockholm og Wien og i Festspillene i Bayreuth.

### Bakgrunn
Lindholm vokste opp i Fredhäll i Stockholm. Etter immatrikulering på latinslinjen ved Bromma høyere allmennlæreanstalt oppnådde hun i 1957 folkeskolelærer- og kantoreksamen. Deretter studerte hun sang hos Brita von Vegesack, Käthe Bernstein-Sundström og ved Operaskolan i 1961–1963.

### Karriere
Hun debuterte i 1963 som grevinnen i *[[Figaros bryllup]]* på Kungliga teatern og sang deretter på internasjonale scener som Royal Opera House Covent Garden i London, Festspillene i Bayreuth, Merola Opera i San Francisco, Dallas Opera i Dallas, Metropolitan Opera i New York City, Bayerische Staatsoper i München, Wiener Staatsoper, Teatro Liceo i Barcelona, Bolsjoiteateret i Moskva, Operaen i Budapest, Teatr Wielki i Warszawa, Operaen i Marseille og mer.

Lindholms utgangspunkt for engasjement i utlandet var Deutsche Oper am Rhein (Düsseldorf/Duisburg), hvor hun i løpet av karrieren sang *Brünnhilde* i 25 komplette *[[Der Ring des Nibelungen]]*-oppførelser av de totalt rundt 50 under hennes karriere. Hun ble først og fremst lagt merke til for roller i operaer av Richard Wagner og Richard Strauss. Hun sang alle de tre kvinnelige hovedrollene i Richard Strauss' opera *[[Elektra (opera)|Elektra]]*. Lindholm var den første *[[Isolde]]* noensinne i Sovjetunionen. Dette skjedde ved en gjesteforestilling på Bolsjojteatret med Wagners *[[Tristan und Isolde]]* av *Wiener Staatsoper* under ledelse av Karl Böhm i 1971. Hun var også den første Brünnhilde da *[[Der Ring des Nibelungen]]* ble oppsatt i Sovjetunionen da Kungliga teatern var til gjestespill i 1975. Gjestespillet er delvis dokumentert ved en plateinnspilling (se under avsnittet diskografi). Lindholm regnet selv *Isolde* og *Brünnhilde* som sine viktigste roller, og de var også de mest fremførte i løpet av hennes karriere. Hun kreerte rollen som *Divanah* ved premieren av Goehrs *[[Behold the Sun]]* i Duisburg i 1985. Hun avsluttet karrieren i 1993.

I løpet av 1972 led Lindholm av blødende stemmebånd og avlyste derfor en rekke forestillinger. Etter anbefaling fra Birgit Nilsson studerte hun i stedet pusteteknikk i seks måneder hos en sanglærer i New York City. Resultatet ble en stemme helt uten en tidligere ganske merkbar *[[vibrato]]* og med et sterkt øket stemmevolum. Da hun senere kom tilbake, minnet stemmen mye om Astrid Varnays under denne sangerinnens glansdager. Etter en fremføring av *[[Die Walküre]]* på Covent Garden i 1975, skrev den berømte kritikeren Harold Rosenthal i det britiske magasinet *Opera*: *«Jeg har aldri hørt Berit Lindholm med bedre stemme før. Når hun synger slik, kunne hun knapt bli bedre i rollen.»* Da *[[Der Ring des Nibelungen]]* etter et par år var i sin helhet på repertoaret, skrev en anmelder i samme blad: «Covent Garden kan gratulere seg selv med å ha to slike strålende Brünnhilder». (Den gangen delte hun rollen som Brünnhilde med Dame Gwyneth Jones). For Lindholm førte suksessene til at hun noe senere engasjert til å synge *Isolde* overfor Jon Vickers i London. Svenskene fikk også oppleve Lindholms sangferdigheter i *Der Ring des Nibelungen* ledet av Rudolf Kempe i Stockholm høsten 1975, og i Puccinis *[[Tosca]]* overfor Nicolai Gedda den 30. desember 1975 (begge representert i diskografien nedenfor.) Rollen som *Sieglinde* studerte Lindholm for en eneste spesiell forestilling av *Die Walküre* i San Francisco; Birgit Nilsson var *Brünnhilde*.

Hun ble tilbudt flere roller av kommersielle plateselskaper, hvorav hun bare takket ja til én, *Kassandra* i *[[Les Troyens]]* for Philips. Hun ble tilbudt å synge *[[Chrysotemis]]* i Georg Soltis innspilling av Richard Strauss' *Elektra* på Decca og av von Karajan å fremstå som *Brünnhilde* i hans *[[Siegfried (opera)|Siegfried]]* og *[[Götterdämmerung]]* for Deutsche Grammophon. Lindholm takket imidlertid nei til disse tilbudene fordi hun på det tidspunktet ikke mente hun hadde tilstrekkelig erfaring med de aktuelle rollene.

Liveopptakene er desto flere. To av Berit Lindholms innspillinger, *[[Tannhäuser]]* og *Götterdämmerung*, er gitt ut på de russiske plateselskapene AnTrop og Melodija, noe som var ekstremt uvanlig for en svensk artist.

## Priser og utmerkelser
*1976 – Hovsångerska
*1984 – Ledamot nummer 850 av Kungliga Musikaliska Akademien og deres visepreses 1995–1997
*1988 – Litteris et Artibus
*2005 – Medaljen för tonkonstens främjande, nummer 161

## Roller (årstall angir første gang)
*Grevinnan – *[[Figaros bryllup|Figaros bröllop]]*, debut Kungliga Teatern, Stockholm, 1963
*Chrysothemis – *[[Elektra (opera)|Elektra]]*, Paris, 1964. Radiosending
*Leonore – *[[Fidelio]]*, Stockholm, 1965
*Leonore – *[[Fidelio|Leonore]]*, London, 1970
*Tosca – *[[Tosca]]*, Stockholm, 1965
*Elsa – *[[Lohengrin]]*, Stockholm, 1966
*Venus – *[[Tannhäuser]]*, Bayreuth, 1967
*Amelia – *[[Maskeradbalen (opera)|Maskeradbalen]]*, Stockholm, 1967
*Brünnhilde – *[[Valkyrian]]*, Bayreuth 1968
*Abigaille – *[[Nebukadnessar (opera)|Nebukadnessar]]*, Stockholm, 1968
*Elisabeth – *[[Tannhäuser]]*, Stockholm, 1968
*Brünnhilde – *[[Siegfried (opera)|Siegfried]]*, Bayreuthfestspillene, 1969
*Turandot – *[[Turandot (opera)|Turandot]]*, Stockholm, 1969
*Isolde – *[[Tristan und Isolde (opera)|Tristan och Isolde]]*, Stockholm, 1967
*Brünnhilde – *[[Ragnarök (opera)|Ragnarök]]*, Stockholm, 1970
*Kundry – *[[Parsifal (opera)|Parsifal]]*, Zürich, 1977
*Färgarfrun – *[[Die Frau ohne Schatten]]*, Düsseldorf, 1977
*Eglantine – *[[Euryanthe]]*, Stockholm, 1979
*Salome – *[[Salome (opera)|Salome]]*, Stockholm, 1984
*Elektra – *[[Elektra (opera)|Elektra]]*, Deutsche Oper am Rhein, 1981
*Bergadrottningen – *[[Den bergtagna (opera)|Den bergtagna]]* (Ivar Hallström), Umeå, 1987
*Ortrud – *[[Lohengrin (opera)|Lohengrin]]*, Stockholm, 1987
*Klytämnestra – *[[Elektra (opera)|Elektra]]*, Stockholm, 1993

## Annet, konsertfremførelser etc.
*Kassandra – *[[Trojanerne (opera)|Trojanerna]]*, London 1967
*Aida, konsert Oslo, 1971
*Tove – *[[Gurre-Lieder]]* (Arnold Schönberg, Oslo 1977
*Sånger av Moses Pergament, Stockholm 1968
**Landschafft der Schreien*, Maurice Karkoff, Stockholm 1968
*Sånger av Kerstin Jeppsson, Stockholm 1985
*Sånger av Bo Linde, Stockholm 1987
*Helmwige, Wagners Valkyrian
*Tredje Nornan, Wagners Ragnarök
**Vier letzte Lieder*, Richard Strauss, Stockholm
*Sopransoloen i Brahms *[[Ein deutsches Requiem]]*, Uppsala domkyrka
**[[Wesendonck-Lieder]]* og operaarier av Richard Wagner, Malmö 1983. Radiosending
*Midnattskonsert på Nasjonalmuséet i Stockholm. Musikk blant annet av Händel og Gluck
*Beethovens *[[Fidelio]]*, konsertant i Hörsalen, Norrköping
*Framtredende med Operasolisterna på Gröna Lund, Stockholm
*Romanskonsert på Waldemarsudde, Stockholm
*Isolde, konsertant i Carnegie Hall, New York City

## Diskografi
**Great Swedish Singers: Berit Lindholm*. Bluebell ABCD 108. Svensk mediedatabas,
**Famous Swedish Opera Singers*. Gala GL 333. Svensk mediedatabas.
*Kassandra i Hector Berlioz, *[[Trojanerna]]*, Philips 416 432-2. (4 CD). 
*Helmvige i Wagners *[[Valkyrian]]*. Dirigent Sir Georg Solti. Decca 414 105-2. 
*Wagner: Excerpts live. Slutscenen i *[[Ragnarök  (opera)|Ragnarök]]*. Dirigent Leopold Stokowski. BBC. BBCL  4088-22002. Svensk mediedatabas.
*Brünnhilde i Wagners *[[Ragnarök  (opera)|Ragnarök]]* på Bolsjojteateret i Moskva 1975. Stockholmsoperans orkester, solister og kor. Melodiya C10 30749 002 (utgitt 1990, 5 LP).
*Brünnhilde i Wagners *[[Valkyrian]]*. Bayreuth 1969. Dirigent Lorin Maazel. Premiere Opera (www.premiereopera.net).
*Brünnhilde i Wagners *[[Siegfried  (opera)|Siegfried]]*. Bayreuth 1969. Dirigent Lorin Maazel. Premiere Opera (www.premiereopera.net). 
*Brünnhilde i Wagners *[[Valkyrian]]*. Bayreuth 1968. Dirigent Lorin Maazel. Opera Depot OD 10699-3.(www.operadepot.com). 
*Brünnhilde i Wagners *[[Siegfried (opera)|Siegfried]]*. Bayreuth 1968. Dirigent Lorin Maazel. Opera Depot OD 10700-3 (www.operadepot.com).
*Brünnhilde i Wagners *[[Der Ring des Nibelungen]]*. Bayreuth 1970. Dirigent Horst Stein. Opera Depot OD 11600-12 (www.operadepot.com). Inngående deler også tilgjengelige separat.
*Brünnhilde i Wagners *[[Valkyrian]]*. Bayreuth 1973. Akt  2. På grunn av sykdom erstattet av Catarina Ligendza i Akt 3. House of Opera CD 14209. (www.operapassion.com).
*Brünnhilde i Wagners *[[Valkyrian]]*. Bayreuth 1973. Dirigent Horst Stein. Opera Depot OD 10930-3. (www.operadepot.com). 
*Brünnhilde i Wagners *[[Ragnarök (opera)|Ragnarök]]*. Düsseldorf 1974. House of Opera CD 13610. (www.operapassion.com).
*Brünnhilde i Wagners *[[Valkyrian]]*. Barcelona 1983. House of Opera CD 3675. (www.operapassion.com).
*Sieglinde i Wagners *[[Valkyrian]]*. San Francisco 1972. Dirigent Otmar Suitner. House of Opera CD 3693. (www.operapassion.com). Også på Premiere Opera PO18832. (www.premiereopera.net).
*Brünnhilde i Wagners *[[Der Ring des Nibelungen]]*. Dirigent Rudolf Kempe. Stockholm 1975. Opera Depot OD 10973-10. (www.operadepot.com). Inngående deler også tilgjengelige separat. 
*Brünnhilde i Wagners *[[Siegfried]]*. San Francisco 1972. Dirigent Otmar Suitner. Premiere Opera PO19306. (www.premiereopera.net).
*Brünnhilde i Wagners *[[Götterdämmerung|Götterdämmerung]]*. San Francisco 1972. Dirigent Otmar Suitner. Premiere Opera PO19356. (www.premiereopera.net).
*Tittelrollen i Puccinis *[[Tosca]]*. Stockholm 1972. House of Opera CD 9209. (www.operapassion.com).  
*Tittelrollen i Puccinis *[[Tosca]]* . Stockholm 1975. House of Opera CD 9223. Også i privat utgave: Premiere 2146, fra Manfred Krugmanns samlinger. (Et helt kort avsnitt av innledningen mangler på originalbandet).
*Tittelrollen i Puccinis *[[Turandot (opera)|Turandot]]*. Genève 1972. House of Opera CD 9457. (www.operapassion.com).
*Tittelrollen i Puccinis *[[Turandot]]*. Stockholm 1969. House of Opera CD 9451. (www.operapassion.com).  
*Brünnhilde i Wagners *[[Der Ring des Nibelungen]]*. Covent Garden, London 1974-1976. Dirigent Colin Davis. Opera Depot. (www.operadepot.com). *Rheingold* mangler og er här erstattet av en innspilling dirigert av Reginald Goodall.
*Isolde i Wagners *[[Tristan och Isolde (opera)|Tristan och Isolde]]*. Montreal 1986. DVD. House of Opera DVD 1595. (www.operapassion.com).
*Isolde i Wagners *[[Tristan och Isolde (opera)|Tristan och Isolde]]*, Amsterdam 1974. Dir. Michael Gielen, Bella Voce 1999. (4 CD). Utdrag.
*Kundry i Wagners *[[Parsifal (opera)|Parsifal]]*. Cuenca, Spania 1987. House of Opera CD 13855. (www.operapassion.com).
*Leonore i Beethovens *[[Fidelio|Leonore]]* (urversjonen av Fidelio). London 1969. House of Opera CD 4159. (www.operapassion.com).
*Leonore i Beethovens *[[Fidelio]]*. Stockholm 1965. House of Opera CD 4108. (www.operapassion.com).
*Amelia i Verdis *[[Maskeballet|Maskeradbalen]]*. Montreal 1967. House of Opera CD 112684. (www.operapassion.com).
*Chrysotemis i Richard Strauss *[[Elektra (opera)|Elektra]]*. Paris 1964. Opera Depot OD 10333-2. (www.operadepot.com).
*Chrysotemis i Richard Strauss *[[Elektra (opera)|Elektra]]*. Stockholm, 1965. House of Opera CD 861. (www.operapassion.com). 
*Chrysotemis i Richard Strauss *[[Elektra (opera)|Elektra]]*. Stockholm 1972. House of Opera CD 88948. (www.operapassion.com).
*Venus i Wagners *[[Tannhäuser]]*. Bayreuth 1967. Opera Depot OD 10337-3 (www.operadepot.com). Også utg. 1991 på russiske ПAnTrop 9100059-66 (4LP). 
*Bergadrottningen i Ivar Hallström, *[[Den bergtagna]]*. Sterling CDO1001/2. Insp. 1987, utg. 1998.
*Alfa i Börtz, *[[Backanterna]]*. Caprice CAP 22028:1-2 Insp. 1992, utg. 1993. Svensk mediedatabas.
*Karkoff, Maurice, *[[Landschaft aus Schreien]]*. Phono Suecia PS 2.
*Langgaard, Rued, *[[Sfærernes Musik (Rued Langgaard)|Sfærernes Musik]]*. HMV CSDS 1087.
*Pergament, Moses, *Fyra dikter för sopran och orkester*. HMV CSDS 1089.
*Strauss, Richard. *[[Elektra (opera)|Elektra]]*: ”Nun muss es hier von uns gescheh’n”. Gala GL 333. Også på HMV C 153-35350/8
*Wagner, Richard, *[[Valkyrian]]*: Siegmund! Sieh auf mich!. HMV C 153-35350/8
*Abigaille i Verdis *[[Nabucco]]*. Stockholm 1968. House of Opera CD 12551 (www.operapassion.com)
*Tittelrollen i Richard Strauss *[[Elektra (opera)|Elektra]]*. Ludwigshafen 1985. Kun i sangerinnens private arkiv
*Tittelrollen i Richard Strauss *[[Salome (opera)|Salome]]*. Stockholm 1984. House of Opera CD 10898. (www.operapassion.com)
*Isolde i Richard Wagners *[[Tristan og Isolde (opera)|Tristan og Isolde]]*. Utdrag/Excerpts Wien 1972. Dirigent Horst Stein. R.H. 772. Fra Kammersängerin Grace Hoffmans private arkiv. Fra Manfred Krugmanns samlinger
*Isolde i Richard Wagners *[[Tristan og Isolde (opera)|Tristan og Isolde]]*. Bonn 1983. Dir. Woldemar Nelsson. R.H. 846. Privat innspilling. Fra Manfred Krugmanns samlinger. 
*Tittelrollen i Richard Strauss *[[Elektra (opera)|Elektra]]*. Deutsche Oper am Rhein, Düsseldorf 1981. Dirigent Hiroshi Wakasugi. A.K. 130625. Privat innspilling. Fra Manfred Krugmanns samlinger
*Färgarfrun i Richard Strauss *[[Die Frau ohne Schatten]]*. Deutsche Oper am Rhein, Düsseldorf 1981. Dirigent Hiroshi Wakasugi. A.K. 150802. Privat innspilling. Fra Manfred Krugmanns samlinger
*Kundry i Richard Wagners *[[Parsifal (opera)|Parsifal]]*. Zürich, 1978. Dirigent Ferdinand Leitner. House of Opera CD 10848-4. (www.operapassion.com)
*Ortrud i Wagners *[[Lohengrin (opera)|Lohengrin]]*. Stockholm 1989. House of Opera CD 82063. (www.operapassion.com)
*Titelrollen i Richard Strauss *[[Salome (opera)|Salome]]*. Stockholm 1984. House of Opera CD 10898. (www.operapassion.com)

Det amerikanske plateselskapet Opera Depot har i sin katalog 2020 75 komplette liveinnspillinger med Lindholm.

## Referanser